wickkiey/tamil-wikipedia-chunked huggingface dataset:
# ஆயக்குடி

**ஆயக்குடி** (ஆங்கிலம்:**Ayakkudi**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டத்தில் இருக்கும் ஒரு தேர்வு நிலை பேரூராட்சி ஆகும். இப்பகுதியை ஆய் மன்னர்கள் ஆண்டதால் ஆயக்குடி என்ற பெயர் வந்தது. இப்பகுதியை வேளிர் குல ஆயர் மன்னர்கள் ஆண்டனர். ஆயக்குடியில் 3,000 ஆண்டுகள் பழைமையான கல்திட்டைகள் கண்டுபிடிக்கப்பட்டுள்ளன.
# ஆயக்குடி

## அமைவிடம்

திண்டுக்கல் - பழநி சாலையில் அமைந்த ஆயக்குடி பேரூராட்சி, பழநியிலிருந்து 5 கி.மீ. தொலைவிலும், திண்டுக்கல்லிருந்து 53 கி.மீ. தொலைவிலும் உள்ளது.
# ஆயக்குடி

## பேரூராட்சியின் அமைப்பு

56.56 சகி.மீ. பரப்பும், 18 பேரூராட்சி மன்ற உறுப்பினர்களையும், 64 தெருக்களையும் கொண்ட இப்பேரூராட்சி பழனி (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
# ஆயக்குடி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 7,314 வீடுகளும், 27,156 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 75.8% மற்றும் பாலின விகிதம் 1,000 ஆண்களுக்கு, 1,007 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 934 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 13,054 மற்றும் 294 ஆகவுள்ளனர்.
# ஆயக்குடி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 402&nbsp;மீட்டர் (1322&nbsp;அடி) உயரத்தில் இருக்கின்றது.
# ஆயக்குடி

## முக்கியப் பயிர்

இப்பகுதியில் எலுமிச்சை, இலவம்(பஞ்சு), கொய்யா, மா, தென்னை ஆகியன முக்கிய பயிர்களாகும். பருத்தி சாகுபடியும் உண்டு. சுவை மிகுந்த ஆயக்குடி கொய்யா தமிழ்நாட்டின் பல பகுதிகள் மற்றும் கேரளாவிற்கு அனுப்பப்பட்டு வருகிறது.
# ஆயக்குடி

## ஆயக்குடி இலவச பயிற்சி மையம்

இவ்வூரில் செயல்படும் ஆயக்குடி இலவச பயிற்சி மையம் தமிழக தேர்வாணையம் நடத்தும் தேர்வுகளுக்கு சிறப்பான பயிற்சி அளிக்கிறது.மேலும் இங்கு பயின்ற மாணவர்கள் அனைவரும் தமிழ்நாட்டில் உள்ள பல்வேறு அரசு அலுவலகத்திலும் வேலை பர்ர்த்து வருகிறார்கள்,
# இரவு விடுதி

**இரவு கூடலகம்** (Nightclub) என்பது இரவு நேர ஆடல் பாடல் போன்ற கேளிக்கை நிகழ்வுகளை விரும்புவோர் கூடும் ஒரு கூடமாகும். இவ்விடத்தை **டிசுகோத்தே** அல்லது **டிசுகோ** என்றும் அழைப்பர். சுருக்கமாக "கூடலகம்" (Club) என்றும் அழைப்பதுண்டு. இது “இரவு கேளிக்கை விடுதி”, ”இரவு நடன விடுதி” ஆகிய பெயர்களாலும் அழைக்கப்படுவதுண்டு.  
இரவு விடுதி மது அருந்த, ஆட்டம் ஆட, இசை கேட்க போன்ற கேளிக்கைகளுக்காக இரவு நேரங்களில் பெரும்பான்மையாக இளையர்கள் செல்லும் ஒரு வணிகம் ஆகும். இது இரவு கேளிக்கை விடுதி, கூத்தரங்கம், னைற் கிளப் என்றும் குறிக்கப்படுவதுண்டு. இங்கு சிறப்பாக ஆட்டமும், தாளமும், டிசே சாவடியும் இருக்கும். இத்தகைய விடுதிகள் நியு யார்க், இலண்டன், மும்பாய், சென்னை, ரொறன்ரோ போன்ற பெரும் நகரங்களில் கூடிய அளவு இருக்கின்றன.
# திடீர் கண்ணையா

**திடீர் கண்ணையா** (இறப்பு: 17 நவம்பர் 2013) தமிழ்த் திரைப்பட, நாடக நகைச்சுவை, குணச்சித்திர நடிகர் ஆவார்.  
கண்ணையா சென்னையைப் பிறப்பிடமாகக் கொண்டவர். சிறுவயதிலேயே நாடகங்களில் நடிக்க ஆரம்பித்தார். நாடகங்களில் திடீர் என்று தோன்றி வசனம் பேசும்படியாக இவர் அதிகமாக நடித்தால் 'திடீர்' கண்ணையா என்று பெயர் பெற்றார். இயக்குநர் கே. பாலசந்தரின் அவள் ஒரு தொடர்கதை திரைப்படத்தின் மூலம் தமிழ்த் திரைப்படங்களில் அறிமுகமானார். இவர் ஐநூற்றிற்கும் அதிகமான படங்களில் நடித்துள்ளார்.
# திடீர் கண்ணையா

## குடும்பம்

கண்ணையாவுக்கு ராஜேஷ்வரி என்ற மனைவியும், ரமேஷ் என்ற மகனும், சித்ரா என்ற மகளும் உள்ளனர்.
# திடீர் கண்ணையா

## தொழில்

சென்னையைப் பூர்வீகமாகக் கொண்ட கண்ணையா சிறு வயதில் இருந்தே பல்வேறு நாடகக் குழுக்களில் பணியாற்றியுள்ளார். "அவள் ஒரு தொடர்கதை' படத்தின் மூலம் முதன் முதலாக திரைத்துறைக்கு அறிமுகமானார். சென்னை பெரம்பூர் ரெயில் பெட்டி தொழிற்சாலையில் வேலை செய்து கொண்டே படங்களில் நடித்து வந்தார்.
# திடீர் கண்ணையா

## நாடகம்

நாடகத் துறையில் இருந்தபோது அதில் வரும் திருப்புமுனைக் காட்சிகளில் கண்ணையா தோன்றுவதாகக் காட்சிகள் அமைக்கப்படுவது வழக்கமாக இருந்தது. இதனால் அவர் "திடீர்' கண்ணையா என்றழைக்கப்பட்டார்.
# திடீர் கண்ணையா

## திரைப்படங்கள்

கே. பாலசந்தர் இயக்கிய, அவள் ஒரு தொடர்கதை அவர் நடித்த முதல் படமாகும். அபூர்வ ராகங்கள், ஏட்டிக்குப் போட்டி, என்ன பெத்த ராசா, வெள்ளை ரோஜா, ப்ரியா, அபூர்வ சகோதரர்கள், போக்கிரி உள்ளிட்ட பல படங்களில் அவர் நடித்துள்ளார். இதுவரை 500-க்கும் மேற்பட்ட படங்களில் குணச்சித்திர மற்றும் நகைச்சுவை வேடங்களில் நடித்துள்ளார்.
# திடீர் கண்ணையா

## மறைவு

இவர் மாரடைப்பு காரணமாக, நவம்பர் 17, 2013 அன்று தனது 77வது அகவையில் சென்னையில் காலமானார்.
# உத்தரகாசி

**உத்தரகாசி** (ஆங்கிலம்: Uttarkashi, இந்தி: उत्तरकाशी) இந்தியாவின் உத்தராகண்டம் மாநிலத்தில் அமைந்துள்ளது. உத்தரம் என்றால் வடக்கு என்று பொருள். இந்நகர் உத்தரகாசி மாவட்டத்தின் தலைநகர் ஆகும். இந்நகரம் *பகீரதி* ஆற்றங்கரையில் அமைந்துள்ளது. இங்கு பல இந்து சமயக் கோயில்களும் , ஆசிரமங்களும் அமைந்துள்ளன. இங்கு *ஜவகர்லால் நேரு இன்ஸ்டியூட் ஆஃப் மவுண்டனியரிங்* அமைந்துள்ளது. இந்நகரம் கடல் மட்டத்தில்இருந்து 1,161.25 மீட்டர்கள் உயரத்தில் அமைந்துள்ளது. இதன் அமைவிடம் ஆகும். 2001 ஆம் ஆண்டின் மக்கட் தொகைக் கணக்கெடுப்பின் படி இந்நகரின் மக்கட் தொகை 16,220 ஆகும்.
# மு. கருணாநிதி

**முத்துவேல் கருணாநிதி** (*M. Karunanidhi*, சூன் 3, 1924 - ஆகத்து 7, 2018) இந்திய அரசியல்வாதிகளுள் ஒருவர். தமிழக முதல்வராக ஐந்துமுறை பதவிவகித்தவர். திராவிட முன்னேற்றக் கழகத்தின் தலைவராக 1969 முதல் 2018 வரை பதவி வகித்துள்ளார். 1969, 1971, 1989, 1996, 2006 என ஐந்து முறை தமிழக முதலமைச்சராகப் பணியாற்றினார். கருணாநிதி, தமிழ்த் திரையுலகில் கதை, உரையாடல் பணிகளில் ஈடுபாடு கொண்டவர். 'தூக்குமேடை' நாடகத்தின் போது பட்டுக்கோட்டை அழகிரி, இவருக்கு, 'கலைஞர்' என்ற பட்டம் அளித்தார். இவர் முத்தமிழறிஞர் என்றும் அழைக்கப்படுகின்றார். இவர் இந்திய அரசியலில் தொடர்ந்து பங்குவகித்த மிக முக்கியமான மூத்த அரசியல் பிரமுகர்களுள் ஒருவர் ஆவார். இவர் 2018 ஆகத்து 7-ஆம் நாள் தன்னுடைய 94-ஆம் அகவையில் சென்னையில் காலமானார்.
# மு. கருணாநிதி

## இளமைப்பருவம்

நாகப்பட்டினம் மாவட்டத்திலுள்ள திருக்குவளை என்னும் கிராமத்தில் 1924 சூன் 3-இல் ஏழை இசை வேளாளர் குடும்பத்தில் முத்துவேலருக்கும் அஞ்சுகம் அம்மையாருக்கும் மகனாகப் பிறந்தார் கருணாநிதி. இவருக்கு இரு சகோதரிகள் இருந்தனர். தொடக்கக் கல்வியைத் திருக்குவளையில் பெற்றார். பின்னர்த் திருவாரூரிலிருந்த மாவட்ட நாட்டாண்மைக்கழக உயர்நிலைப்பள்ளியில் பள்ளியிறுதி வகுப்பு வரை பயின்றார். அங்கு இவருக்குத் தமிழாசிரியராக இருந்தவர் சி. இலக்குவனார். பள்ளியிறுதித் தேர்வில் இவர் தேர்ச்சியடையவில்லை.
# மு. கருணாநிதி

## இளைஞர் அமைப்பு

கருணாநிதி, தமது பள்ளிப் பருவத்தில் நாடகம், கவிதை, இலக்கியம் ஆகியவற்றில் அதிக ஆர்வம் கொண்டிருந்தார். தமது வளரிளம் பருவத்தில், வட்டார மாணவர்கள் சிலரின் உதவியுடன் திருவாரூர் தமிழ்நாடு தமிழ் மாணவர் மன்றம் என்னும் இளைஞர் மறுமலர்ச்சி அமைப்பை 7-7-1944 அன்று உருவாக்கினார். அதன் தலைவராக மு. கருணாநிதியும் அமைச்சராக கே.வெங்கிடாசலம் என்பவரும் தேர்ந்தெடுக்கப்பட்டனர். இளைஞர்கள் தங்கள் பேச்சாற்றலையும் எழுத்தாற்றலையும் வளர்த்துக்கொள்ள அவ்வமைப்பு உதவியது. அதன் வழியாக **மாணவநேசன்** என்னும் கையெழுத்துப் பத்திரிக்கையை வெளியிட்டு இளைஞர்களைத் திரட்டினார். சில காலத்துக்குப் பின், அவ்வமைப்பு மாநில அளவிலான 'அனைத்து மாணவர்களின் கழகம்' என்ற அமைப்பாக உருப்பெற்றது. கருணாநிதி, மற்ற உறுப்பினர்களுடனான சமூகப்பணியில் மாணவர் சமூகத்தையும் ஈடுபடுத்தினார்.
# மு. கருணாநிதி

## முரசொலி இதழ்

முரசொலி என்னும் துண்டு வெளியீட்டை 1942-ஆம் ஆண்டில் வெளியிட்டார். முரசொலி ஆரம்பித்த முதலாமாண்டு விழாவை அன்பழகன், இரா. நெடுஞ்செழியன், மதியழகன் ஆகியோரை அழைத்து தம் மாணவர் மன்ற அணித்தோழர்களுடன் கொண்டாடினார். இடையில் சில காலம் அவ்விதழ் தடைபட்டது. பின்னர் 1946 முதல் 1948 மாத இதழாக நடத்தினார். சற்றொப்ப 25 இதழ்கள் வரை வந்து மீண்டும் இதழ் தடைபட்டது. மீண்டும் 1953-இல் சென்னையில் மாத இதழாகத் தொடங்கினார். 1960-ஆம் ஆண்டில் அதனை நாளிதழாக மாற்றினார்.
# மு. கருணாநிதி

## அரசியல்

### கல்லக்குடி போராட்டம்

நீதிக்கட்சியின் தூணாகக் கருதப்பட்ட பேச்சாளர் அழகிரிசாமியின் பேச்சால் ஈர்க்கப்பட்ட கருணாநிதி, தனது 14-ஆவது அகவையில், அரசியல், சமூக இயக்கங்களில் முழுமையாகத் தம்மை ஈடுபடுத்திக் கொண்டார். கருணாநிதி, தமிழ் அரசியலில் களமிறங்குவதற்கு உதவிய முதல் பிரதான எதிர்ப்பு, கல்லக்குடி ஆர்ப்பாட்டத்தில் (1953) ஈடுபட்டது ஆகும். இந்தத் தொழிற்துறை நகரத்தின் அசல் பெயர் கல்லக்குடி. இது வட இந்தியாவில் இருந்து ஒரு சிமெண்ட் ஆலை ஒன்றை உருவாக்கிய சிம்மோகிராம் பிறகு டால்மியாபுரம் என மாற்றப்பட்டது. தி.மு.க. அந்தப் பெயரைக் கல்லக்குடி என மீண்டும் மாற்ற வேண்டுமென விரும்பியது. கருணாநிதி மற்றும் அவருடைய தோழர்கள் இரயில் நிலையத்திலிருந்த டால்மியாபுரம் என்ற பெயரை அழித்தனர். மேலும் இரயில் மறியலிலும் ஈடுபட்டனர். ஆர்ப்பாட்டத்தில் இருவர் இறந்தனர், கருணாநிதி கைது செய்யப்பட்டார்.
# மு. கருணாநிதி

## அரசியல்

### இந்தித் திணிப்பு எதிர்ப்புப் போராட்டம்

1957-இல் நடைபெற்ற திமுக இந்தி எதிர்ப்பு மாநாட்டில் தமிழ் நாட்டில் நடுவண் அரசால் இந்தி, திணிக்கப்படுவதை வன்மையாக எதிர்ப்பதென தீர்மானம் நிறைவேற்றப்பட்டது. அக்டோபர் 13, 1957 அன்றைய நாளை இந்தி எதிர்ப்பு நாளாக பெருந்திரளான மக்களுடன் அமைதியான முறையில் கடைப்பிடிப்பது என முடிவானது. இப்போராட்டத்துக்குத் தலைமை தாங்கிய கருணாநிதி நடுவண் அரசின் இந்தித் திணிப்பை எதிர்த்து, "மொழிப்போராட்டம்.. எங்கள் பண்பாட்டைப் பாதுகாக்க, இஃது எமது மக்களின் தன்மானம் மற்றும் எங்களது கட்சியின் அரசியல் கொள்கை.. மேலும் இந்தி என்பது உணவு விடுதியிலிருந்து எடுத்துச் செல்லும் உணவு (எடுப்பு சாப்பாடு), ஆங்கிலம் என்பது ஒருவர் சொல்ல அதன்படி சமைக்கப்பட்ட உணவு, தமிழ் என்பது குடும்பத் தேவையறிந்து, விருப்பமறிந்து, ஊட்டமளிக்கும் தாயிடமிருந்து பெறப்பட்ட உணவு” என்று முழக்கமிட்டார்.  
அக்டோபர், 1963, இந்தி எதிர்ப்பு மாநாடு சென்னையில் (மதராஸ்) கூட்டப்பட்டது. இந்தித் திணிப்பு எதிர்ப்புப் போராட்டம் நடுவண் அரசின் புரிந்து கொள்ளாமையை உணர்த்தும் விதமாக இந்திய அரசியலமைப்பு தேசிய மொழிகள் சட்ட எரிப்பு போராட்டம் நடத்துவதென மாநாட்டில் தீர்மானிக்கப்பட்டது. நவம்பர் 16 அன்று அண்ணாதுரையும், நவம்பர் 19 அன்று கருணாநிதியும் கைது செய்யப்பட்டு 25 நவம்பர் அன்று உயர் நீதிமன்ற ஆணையால் விடுவிக்கப்பட்டனர்.
# மு. கருணாநிதி

## தி.மு.க.வில் வகித்த பதவிகள்

### பொருளாளர்

1960-ஆம் ஆண்டில் தி.மு.க.வின் பொருளாளராகத் தேர்ந்தெடுக்கப்பட்டு, 1969-ஆம் ஆண்டு வரை அப்பதவியை வகித்தார்.
# மு. கருணாநிதி

## தி.மு.க.வில் வகித்த பதவிகள்

### தலைவர்

1969-ஆம் ஆண்டில் தி.மு.க.வின் தலைவராகத் தேர்ந்தெடுக்கப்பட்டு, தனது மறைவு வரை 50 ஆண்டுகள் அப்பதவியை வகித்தார்.
# மு. கருணாநிதி

## சட்டமன்ற உறுப்பினர்

போட்டியிட்ட அனைத்துத் தேர்தல்களிலும் இவர் வெற்றிபெற்றார். 1957-ஆம் ஆண்டு சுயேச்சையாகவும் மற்ற அனைத்துத் தேர்தல்களிலும் தி.மு.க. வேட்பாளராகவும் போட்டியிட்டார். மேலவை உறுப்பினரானதால் 1984-ஆம் ஆண்டு நடந்த தேர்தலில் போட்டியிடவில்லை.  
| 1957 | குளித்தலை | 22785 | கே.எ. தர்மலிங்கம் | காங்கிரசு | 14489 | 8296 |
| --- | --- | --- | --- | --- | --- | --- |
| 1962 | தஞ்சாவூர் | 32145 | ஏ.ஒய்.எஸ்.பரிசுத்த நாடார் | காங்கிரசு | 30217 | 1928 |
| 1967 | சைதாப்பேட்டை | 53401 | எஸ்.ஜி.வினாயகமூர்த்தி | காங்கிரசு | 32919 | 20482 |
| 1971 | சைதாப்பேட்டை | 63334 | என்.காமலிங்கம் | காங்கிரசு | 50823 | 12511 |
| 1977 | அண்ணா நகர் | 43076 | ஜி.கிருஷ்ணமூர்த்தி | அ.தி.மு.க. | 16438 | 16438 |
| 1980 | அண்ணா நகர் | 51290 | எச். வி. அண்டே | அ.தி.மு.க. | 50591 | 699 |
| 1989 | துறைமுகம் | 41632 | கே.எ.வகாப் | முஸ்லீம் லீக் | 9641 | 31991 |
| 1991 | துறைமுகம் | 30932 | கே.சுப்பு | காங்கிரசு | 30042 | 890 |
| 1996 | சேப்பாக்கம் | 46097 | நெல்லைக் கண்ணன் | காங்கிரசு | 10313 | 35784 |
| 2001 | சேப்பாக்கம் | 29836 | தாமோதரன் | காங்கிரசு | 25002 | 4834 |
| 2006 | சேப்பாக்கம் | 34188 | தாவூத் மியாகான் | சுயேச்சை | 25662 | 8526 |
| 2011 | திருவாரூர் | 109014 | எம்.இராசேந்திரன் | அ.தி.மு.க. | 58765 | 50249 |
| 2016 | திருவாரூர் | 121473 | பன்னீர்செல்வம் | அ.தி.மு.க. | 53107 | 68366 மாநிலத்திலேயே அதிக வாக்கு வித்தியாசம் |
# மு. கருணாநிதி

## சட்டமேலவை உறுப்பினர்

இலங்கைத் தமிழருக்காகக் கருணாநிதியும் அன்பழகனும் தமது சட்டமன்ற உறுப்பினர் பதவியிலிருந்து விலகினர். அடுத்துவந்த சட்டமேலவைத் தேர்தலில் கருணாநிதி சட்டமேலவைக்குத் தேர்ந்தெடுக்கப்பட்டார்.
# மு. கருணாநிதி

## எதிர்க்கட்சித் துணைத் தலைவர்

1962 ஆம் ஆண்டு தேர்தலுக்குப் பின்னர் அமைந்த மூன்றாவது சட்டப்பேரவையில், இரா. நெடுஞ்செழியன் எதிர்க்கட்சித் தலைவராகவும், மு. கருணாநிதி எதிர்க்கட்சித் துணைத்தலைவராகவும் இருந்தார்.
# மு. கருணாநிதி

## அமைச்சர்

1967-ஆம் ஆண்டில் தி.மு.க. ஆட்சியைப் பிடித்த பின்னர் கா. ந. அண்ணாதுரை தலைமையில் அமைக்கப்பட்ட அமைச்சரவையில் பொதுப்பணித்துறை அமைச்சராகப் பதவி வகித்தார்.
# மு. கருணாநிதி

## முதலமைச்சர்

- 1969–1971 --கா. ந. அண்ணாதுரை மறைவுக்குப் பின் முதல் முறை ஆட்சி
- 1971-1976—இரண்டாவது முறையாக
- 1989–1991 --எம். ஜி. இராமச்சந்திரன், மறைவுக்குப் பின் மூன்றாம் முறை ஆட்சி
- 1996-2001—நான்காம் முறை ஆட்சி
- 2006-2011—ஐந்தாம் முறை ஆட்சி
என ஐந்துமுறை முதலமைச்சராக இருந்தார்.
# மு. கருணாநிதி

## முதலமைச்சர்

### அரசு நிருவாகம்

மாநிலத்தின் வளர்ச்சிக்காகக் கிராமப்புறங்களில் ஒடுக்கப்பட்ட மக்களுக்காக இலவச காப்பீடு திட்டங்கள், தொழில்மயமாக்குதலுக்கான நடவடிக்கைகள் போன்ற பலவற்றையும் மேற்கொண்டார். தகவல் தொழில்நுட்பத் துறையை மாநிலத்தில் வளர்க்கும் விதமாக, அவருடைய பதவிக் காலத்தில், டைடல் மென்பொருள் பூங்காவை உருவாக்கினார். ஒரகடத்தில், புதிய உழுவை உற்பத்தி செய்யும் செல்லைத் தொடங்கினார். மஹிந்திரா மற்றும் நிசான் உள்ளிட்ட நிறுவனங்கள் இந்த அமைப்பின் கீழ் செயல்படுகிறது.
# மு. கருணாநிதி

## முதலமைச்சர்

### விமர்சனங்கள்

1972-இல் விவசாயிகள் போராட்டத்தில் திமுகவினர் வன்முறையில் ஈடுபட்டார்கள். 1976-இல் மு.கருணாநிதியின் ஆட்சி வீராணம் ஊழல் புகார் இலஞ்சத்தை காரணமாகக் காட்டி கலைக்கப்பட்டு ஆளுநர் ஆட்சி அமல்படுத்தப்பட்டது. 1973-இல் மிசா 1975 சூன் மாதத்தில் நெருக்கடிக்கால அறிவிப்பை அப்பொழுதைய இந்தியப் பிரதமர் திருமதி இந்திரா காந்தி அமல்படுத்தினார். 1977-ஆம் ஆண்டு அவசர நிலை முடிந்த பிறகு மதுரைக்கு முன்னாள் பிரதமர் இந்திரா காந்தி வந்தபோது திமுகவினர் அவரை கடுமையாக தாக்கினார்கள். சென்னைக்கு வந்தபோதும் திமுகவினர் வன்முறையில் ஈடுபட்டார்கள். காங்கிரசை கடுமையாக எதிர்த்த கருணாநிதி, பிற்காலத்தில் அதனுடன் கூட்டணி வைத்துக்கொண்டது, தொடக்க காலத்தில் பாரதிய ஜனதா கட்சியைக் கடுமையாக எதிர்த்த கருணாநிதி, பிற்காலத்தில் அதனுடன் கூட்டணி வைத்துக்கொண்டது, பொதுமக்களின், குறிப்பாக ஊடகங்களின், விமர்சனத்திற்கு உள்ளானது.
# மு. கருணாநிதி

## எதிர்க்கட்சித் தலைவர்

தமிழகச் சட்டப்பேரவையில் 1977 முதல் 1983 வரை சட்டப்பேரவையில் எதிர்க்கட்சித் தலைவராக இருந்தார்.
# மு. கருணாநிதி

## குடும்பம்

| பத்மாவதி (மறைவு: 12-4-1948) | மு. க. முத்து |  |
| --- | --- | --- |
| தயாளு அம்மாள் | மு. க. அழகிரி
மு. க. ஸ்டாலின்
செல்வி
மு. க. தமிழரசு |  |
| ராசாத்தி அம்மாள் | கனிமொழி | } |
# மு. கருணாநிதி

## தனிப்பட்ட வாழ்க்கை

கருணாநிதி புலால் உணவுகளை உண்பவராக இருந்து பின் தாவர உணவு முறையை பின்பற்றுபவரானார். இவர் அரசியல் பணிகளையும் எழுத்துப் பணிகளையும் ஓய்வின்றிச் செய்ய முடிந்ததற்கு நாளும் யோகப் பயிற்சி, நடைப்பயிற்சி ஆகியவற்றைத் தவறாமல் கடைப்பிடித்து வந்தமையே காரணமாகக் கூறப்படுகிறது.
# மு. கருணாநிதி

## படைப்புகள்

இவர் 75 திரைப்படங்களுக்குக் கதை, திரைக்கதை, வசனம் எழுதியிருக்கிறார். 15 நாவல்களையும் 20 நாடகங்களையும் 15 சிறுகதைகளையும் 210 கவிதைகளையும் படைத்துள்ளார். மேலும் "நண்பனுக்கு", "உடன்பிறப்பே" என்னும் தலைப்புகளில் 7000-இக்கும் மேற்பட்ட மடல்களை எழுதியிருக்கிறார். கரிகாலன் என்னும் பெயரில் கேள்வி-பதில் எழுதியிருக்கிறார். இவை, தவிர தாம் பணியாற்றிய இதழ்களில் எண்ணற்ற தலையங்கங்களை எழுதியிருக்கிறார். இவரின் படைப்புகள் 178 நூல்களாக வெளிவந்திருக்கின்றன.
# மு. கருணாநிதி

## படைப்புகள்

### திரைப்படத் துறைப் பங்களிப்புகள்

20 வயதில், ஜுபிடர் பிக்சர்ஸ்-ன் திரைக்கதை எழுத்தாளராகப் பணியாற்றினார். அவரது முதல் படமான ராஜகுமாரி என்னும் படத்தால் மிகவும் பிரபலமடைந்தார். ஒரு திரைக்கதை எழுத்தாளர் போன்ற திறமைகளை அவர் பல திரைப்படங்களுக்கு விரிவுபடுத்தினார். 60 திரைப்படங்களில் பணியாற்றியிருக்கிறார்.
# மு. கருணாநிதி

## படைப்புகள்

### நாடகங்கள்

1. அனார்கலி, 1957
1. உதயசூரியன், 1959
1. உன்னைத்தான் தம்பி
1. இளைஞன் குரல், 1952 (31.8.52 ஆம் நாள் தேனி வழக்குநிதிக்காக மதுரையில் அரங்கேற்றப்பட்டது)
1. ஒரே முத்தம்
1. காகிதப்பூ, 1966
1. சாக்ரடீஸ் 1957
1. சாம்ராட் அசோகன்
1. சிலப்பதிகாரம் - நாடகக்காப்பியம்
1. சேரன் செங்குட்டுவன், 1978
1. திருவாளர் தேசியம்பிள்ளை
1. தூக்கு மேடை,1957, முத்துவேல் பதிப்பகம், திருச்சி.
1. நச்சுக் கோப்பை (பழனியப்பன் அல்லது சாந்தா அல்லது சமூகத்தின் கொடுமை என்னும் நாடகம் பின்னாளில் நச்சுக்கோப்பை என்னும் பெயரில் நிகழ்த்தப்பட்டது)
1. நான்மணிமாலை (குறு நாடகங்கள்)
1. நானே அறிவாளி, 1971
1. பரதயாணம் 1978
1. பரப்பிரம்மம். 1953, திராவிடப்பண்ணை, திருச்சி. 26-2-1953ஆம் நாள் சென்னை ஒற்றைவாடைத் தியேட்டரில் புயல்நிவாரண நிதிக்காக நெடுஞ்செழியன் தலைமையில் அரங்கேற்றப்பட்டது.
1. பலிபீடம் நோக்கி, 1948, எரிமலைப் பதிப்பகம், துறையூர்.
1. பிரேத விசாரணை, 13-4-1947ஆம் நாள் திருவாரூரில் திராவிடர் கழக நிதியளிப்பு விழாவில் அரங்கேற்றப்பட்டது.
1. புனித இராஜ்யம் 1979
1. மணிமகுடம், 1955, முத்துவேல் பதிப்பகம், திருச்சி. (4-9-1955 சென்னை செயின்ட் மேரி மண்டபத்தில் எஸ். எஸ். ராஜேந்திரன் குழுவினரால் கா. ந. அண்ணாதுரை தலைமையில் அரங்கேற்றம்)
1. மகான் பெற்ற மகன் (அம்மையப்பன்) 1953
1. மந்திரிகுமாரி
1. வாழமுடியாதவர்கள் (27-7-1951 இரவு 10;30 மணிக்கு, காஞ்சி அசோகா அரங்கில் அரங்கேற்றம்)
# மு. கருணாநிதி

## படைப்புகள்

### வரலாற்றுப் புனைவுகள்

1. ரோமாபுரி பாண்டியன் 1974
1. தென்பாண்டிச் சிங்கம் 1983
1. பாயும்புலி பண்டாரக வன்னியன் 1991
1. பொன்னர் சங்கர் 1988
# மு. கருணாநிதி

## படைப்புகள்

### புதினங்கள்

1. இரத்தக்கண்ணீர், திராவிடப்பண்ணை, திருச்சி
1. ஒரே ரத்தம், 1980
1. சுருளிமலை
1. புதையல், 1975
1. வான்கோழி, 1978
1. வெள்ளிக்கிழமை, 1956 திசம்பர், திராவிடப்பண்ணை, சென்னை.
# மு. கருணாநிதி

## படைப்புகள்

### குறும்புதினங்கள்

1. அரும்பு 1978
1. சாரப்பள்ளம் சாமுண்டி (குறும் புதினம்), 1987
1. நடுத்தெரு நாராயணி (குறும் புதினம்) 1953
1. பெரிய இடத்துப்பெண் (1948 செப்)
# மு. கருணாநிதி

## படைப்புகள்

### சிறுகதைத் தொகுதிகள்

1. ஒருமரம் பூத்தது, சிறுகதைகள், 1979
1. கண்ணடக்கம், 1957, திராவிடப்பண்ணை, திருச்சி (கண்ணடக்கம், நெருப்பு, வேணியின் காதலன், நடுத்தெரு நாராயணி, அமிர்தமதி ஆகிய கதைகள் அடங்கியது)
1. கலைஞர் கருணாநிதியின் சிறுகதைகள் 1977, 1982, 1991
1. கிழவன் கனவு; 1945; வெளியிட்டவர்: சு.இராமநாதன், விஜயபுரம், திருவாரூர்.
1. சங்கிலிச்சாமியார், 1945
1. தப்பிவிட்டார்கள் 1952
1. தாய்மை 1956
1. தேனலைகள் 1958
1. நளாயினி (1956) திராவிடப்பண்ணை, திருச்சி
1. பழக்கூடை 1979 (தொடர்கதை, கடைசிக்கட்டம், புகழேந்தி, திடுக்கிடும் கதை, அபாக்யசிந்தாமணி ஆகிய கதைகள அடங்கியது)
1. பதினாறு கதையினிலே
1. பிள்ளையோ பிள்ளை (1948 சூலை; விந்தியம் வெளியீடு, திருவாரூர்)
1. மு.க.வின் சிறுகதைகள், முத்துவேல் பதிப்பகம், கோபாலபுரம், சென்னை -6.
1. முடியாத தொடர்கதை 1982
1. வாழமுடியாதவர்கள், மு.பதிப்பு 1950, திராவிடன் பதிப்பகம், வேலூர் (மதிப்புரை - இரா. நெடுஞ்செழியன்; 1. வாழமுடியாதவர்கள், 2 பிள்ளையோ பிள்ளை, 3. ஏழை, 4. கண்டதும் காதல் ஒழிக, 5. கங்கையின் காதல், 6.ஒரிஜினலில் உள்ளபடி...)
# மு. கருணாநிதி

## படைப்புகள்

### சிறுகதைகளின் பட்டியல்

1. அணில்குஞ்சு
1. அபாக்கிய சிந்தாமணி
1. அமிர்தமதி
1. அய்யோ ராஜா!
1. ஆட்டக்காவடி
1. ஆதரிக்கிறார்
1. ஆலமரத்துப்புறாக்கள்
1. இரகசியம்
1. எழுத்தாளர் ஏகலைவன்
1. ஏழை
1. ஒரிஜினலில் உள்ளபடி
1. கங்கையின் காதல்
1. கடைசிக்கட்டம்
1. கண்டதும்காதல் ஒழிக!
1. கண்ணடக்கம்
1. காசாலேசா
1. காதல்கடிதம்
1. காந்திதேசம்
1. கிழவன் கனவு : கற்பனையருவி
1. குப்பைத்தொட்டி
1. சங்கிலிச்சாமி
1. சந்தனக்கிண்ணம்
1. சபலம்
1. சித்தார்த்தன் சிலை
1. சீமான் வீட்டுச் சீக்காளி
1. சுமந்தவள்
1. செத்தவள்கதை
1. தப்பவில்லை
1. தப்பிவிட்டார்கள்
1. தாய்மை
1. திடுக்கிடும் கதை
1. தொடர்கதை
1. தொத்துக்கிளி
1. நளாயினி
1. நந்தியூர் நரியப்பன்
1. நரியூர் நந்தியப்பன்
1. நுனிக்கரும்பு
1. நெருப்பு
1. பனங்குலை
1. பாலைவனரோஜா
1. பிரேதவிசாரணை
1. பிள்ளையோ பிள்ளை
1. புகழேந்தி
1. புரட்சிப்படம்
1. பெற்ற பிள்ளையை விற்ற தாய்
1. மயிலிறகு
1. மலரவில்லை
1. முத்தாரம்
1. முந்நூறு ரூபாய்
1. வாழமுடியாதவர்கள்
1. விஷம் இனிது
1. வேணியின் காதலன்
# மு. கருணாநிதி

## படைப்புகள்

### கவிதைத் தொகுதிகள்

1. அண்ணா கவியரங்கம் 1968
1. கலைஞரின் கவிதைகள் 1977
1. கலைஞரின் திரை இசைப்பாடல்கள் 1989
1. கவியரங்கில் கலைஞர் 1971
1. கவிதையல்ல 1945
1. கவிதைமழை - மூன்று தொகுதிகள் 2004
1. காலப்பேழையும் கவிதைச்சாவியும்
1. முத்தாரம், இ.பதி 1957, திராவிடப்பண்ணை, திருச்சி *(மு.க.சிறையிலிருந்தபொழுது 1.பிறையே, 2.ஆடிக்காற்று, 3.பச்சைக்கிளி, 4.புகழ், 5.கருப்புப்பெண், 6.அகப்பை சித்தர், 7.மலையே வாழி, 8.நாடகமேடை, 9.அவள், 10.தளிர், 11.கடலே, 12.விண்மீன், 13.ஆறு, 14.வாழிய வைகறை, 15.தமிழே என்னும் தலைப்பில் எழுதிய கவிவசனங்களின் தொகுப்பு)*
1. வாழ்வெனும் பாதையில் - கவியரங்கக் கவிதைகள்
# மு. கருணாநிதி

## படைப்புகள்

### உரைநூல்கள்

1. திருக்குறள் உரை 1996
1. சங்கத் தமிழ் 1987
1. தொல்காப்பியப் பூங்கா, 2003
# மு. கருணாநிதி

## படைப்புகள்

### இலக்கிய மறுபடைப்புகள்

1. குறளோவியம் 1968, 1985
1. சிலப்பதிகாரம் - நாடகக்காப்பியம் 1967
1. தாய்
1. பூம்புகார் (முரசொலி மலர்களில் வெளிவந்த தொடர்)
# மு. கருணாநிதி

## படைப்புகள்

### தன்வரலாறு

இவர் தனது வாழ்க்கை வரலாற்றை நெஞ்சுக்கு நீதி என்னும் தலைப்பில் தினமணி கதிர் (முதலாவது பகுதி), முரசொலி, குங்குமம் ஆகிய இதழ்களில் தொடர்கட்டுரையாக எழுதினார். பின்னர் அக்கட்டுரைத்தொடர் அதேபெயரில் 4,165 பக்கங்களில் ஆறு பாகங்களைக் கொண்ட நூலாக வெளிவந்தது.
1. போர்முரசு
1. மேடையிலே வீசிய மெல்லிய பூங்காற்று
1. பெரியார் பிறவாதிருந்தால்
# மு. கருணாநிதி

## படைப்புகள்

### கட்டுரைகள்

1. அகிம்சாமூர்த்திகள், 1953, பாரிநிலையம், சென்னை.
1. அல்லிதர்பார், 1953, பாரி நிலையம், சென்னை.
1. ஆறுமாதக் கடுங்காவல், திராவிடப்பண்ணை, திருச்சி.
1. இந்தியாவில் ஒரு தீவு 1978
1. இளைய சமுதாயம் எழுகவே
1. இருளும் ஒளியும்
1. இலங்கைத் தமிழா, இது கேள்! 1981
1. இனமுழக்கம்
1. உணர்ச்சிமாலை 1951
1. உண்மைகளின் வெளிச்சத்தில் 1983
1. உரிமையின் குரலும் – உண்மையின் தெளிவும்
1. கருணாநிதியின் வர்ணனைகள், 1952, கருணாநிதி பதிப்பகம், சென்னை
1. களத்தில் கருணாநிதி 1952
1. சரித்திரத் திருப்பம்
1. சுழல்விளக்கு, 1952, கருணாநிதி பதிப்பகம், சென்னை
1. பேசும்கலை வளர்ப்போம்
# மு. கருணாநிதி

## படைப்புகள்

### சிறுகுறிப்புகள்

1. சிறையில் பூத்த சின்ன சின்ன மலர்கள் ( முதல் பதிப்பு) 1978
1. வைரமணிகள் (இரண்டாம் பதிப்பு) 1982
1. கலைஞரின் சிந்தனைச் சிதறல்கள் 1996
1. கலைஞரின் நவமணிகள் 1984
1. சிந்தனை ஆழி 1953
1. கருணாநிதியின் கருத்துரைகள் (முதல் தொகுப்பு) 1967
1. கலைஞரின் கருத்துரைகள் 1971
1. கலைஞரின் குட்டிக்கதைகள்
1. கலைஞரின் உவமைக் களஞ்சியம் 1978
1. கலைஞரின் சொல்நயம் 1984
1. கலைஞரின் சின்ன சின்ன மலர்கள், முதல் பதிப்பு 1994
1. கலைஞரின் முத்தமிழ் – சிந்தனைத்துளிகள்
1. கலைஞர் உரையில் கண்டெடுத்த முத்துக்கள்
1. கலைஞரின் உவமை நயங்கள் 1972
1. கலைஞரின் முத்துக்குவியல்
1. கலைஞரின் நவமணிகள்
# மு. கருணாநிதி

## படைப்புகள்

### கதை, வசனம்

1. பராசக்தி மலர், 1953
1. மனோகரா, மூனா கானா பதிப்பகம், சென்னை
1. நாம், 1953, திராவிடப்பண்ணை, திருச்சி.
1. திரும்பிப்பார், 1953, திராவிடப்பண்ணை, திருச்சி.
# மு. கருணாநிதி

## படைப்புகள்

### பயணக்கட்டுரைகள்

1. இனியவை இருபது
# மு. கருணாநிதி

## படைப்புகள்

### கடிதங்கள்

1. கலைஞர் கடிதம் தொகுதி -1 1986
1. கலைஞர் கடிதம் தொகுதி -2 1986
1. கலைஞர் கடிதம் தொகுதி -3 1986
1. கலைஞர் கடிதம் தொகுதி -4 1986
1. கலைஞர் கடிதம் தொகுதி -5 1986
1. கலைஞர் கடிதம் தொகுதி -6 1986
1. கலைஞர் கடிதம் தொகுதி -7 1986
1. கலைஞர் கடிதம் தொகுதி -8 1986
1. கலைஞர் கடிதம் தொகுதி -9 1986
1. கலைஞர் கடிதம் தொகுதி -10 1986
1. கலைஞர் கடிதம் தொகுதி -11 1996
1. கலைஞர் கடிதம் தொகுதி -12 1996
# மு. கருணாநிதி

## படைப்புகள்

### சட்டமன்ற உரைகள்

1957 முதல் 2018-ஆம் ஆண்டு வரை கருணாநிதி சட்டமன்றத்தில் ஆற்றிய உரைகள் 12 தொகுதிகளாக வெளிவந்திருக்கின்றன.
# மு. கருணாநிதி

## பெற்ற விருதுகளும் சிறப்புகளும்

- **உலகக் கலைப் படைப்பாளி** என்ற விருது 2009-ஆம் ஆண்டு நடந்த அகில இந்திய திரைப்பட தொழிலாளர்கள் (அ) பெப்சி மாநாட்டில் கருணாநிதிக்கு வழங்கப்பட்டது.
- கருணாநிதி 1970-ஆம் ஆண்டு, பாரிஸில் நடந்த உலகத் தமிழ் மாநாட்டின் ஒரு கெளரவ உயர் பதவியாளராக இருந்தார்.
- 1987-ஆம் ஆண்டு, மலேசியாவில் நடந்த உலகத் தமிழ் மாநாட்டைத் தொடங்கி வைத்தார்.
- 2010-ஆம் ஆண்டு, ‘உலகத் தமிழ் செம்மொழி மாநாட்டின்’ அதிகாரபூர்வமான கருப்பொருள் பாடலை உருவாக்கும் பொறுப்பை ஏற்றார். இதன் பின்னணி இசையை ஏ.ஆர். ரகுமான் அமைத்தார்.
- கருணாநிதி சிலையைத் திறந்து வைத்தார் சோனியா காந்தி!
# மு. கருணாநிதி

## இறப்பு

2016-ஆம் ஆண்டு முதல் சுவாசக் கோளாறு காரணமாக அவதிப்பட்டு வந்த கருணாநிதிக்கு ட்ரக்கியாஸ்டமி சிகிச்சை மேற்கொள்ளப்பட்டது. இதனால் குறிப்பிட்ட காலத்திற்கு ஒரு முறை, அதனை மாற்றுவதற்காக மருத்துவமனைக்குச் சென்று உடலைப் பரிசோதித்து வந்தார். அதன் பிறகு கருணாநிதி உடல்நலத்தில் வயது காரணமாக நலிவு ஏற்பட்டுள்ளது என்றும் சிறுநீரக பாதையில் ஏற்பட்டுள்ள தொற்றின் காரணமாகக் காய்ச்சல் ஏற்பட்டிருப்பதாகத் தனியார் மருத்துவமனை அறிக்கை ஒன்றை வெளியிட்டது. அதன்பிறகு, 24 மணி நேரமும் மருத்துவர்கள் அடங்கிய குழு கருணாநிதியை வீட்டிலேயே கண்காணித்து வந்தனர். பின்பு கருணாநிதியின் உடலில் நலிவு அதிகமானதை அடுத்து, சூலை 27, 2018 அன்று நள்ளிரவில் இவர் சென்னையில் உள்ள தனியார் மருத்துவமனையில் அனுமதிக்கப்பட்டார். பின்பு சூலை 29, 2018 அன்று கருணாநிதியின் உடல்நிலையில் பின்னடைவு ஏற்பட்டதாக மருத்துவமனை சார்பில் தெரிவிக்கப்பட்டது. அதன்பிறகு கருணாநிதியின் உடல்நிலையில் முன்னேற்றம் ஏற்பட்டுவருவதாகக் கூறப்பட்டது. அதன் பின்பு ஆகத்து 06, 2018 அன்று இவரின் உடல்நிலை மோசமானதைத் தொடர்ந்து அதற்கு மறுநாள் ஆகத்து 07, 2018 அன்று சிகிச்சை பலனின்றிச் சென்னையில் காலமானார்.
# மு. கருணாநிதி

## படைப்புகள் நாட்டுடைமையாக்கம்

மு. கருணாநிதியின் அனைத்து நூல்களும் உரிமைத் தொகை ஏதுமின்றி நாட்டுடைமையாக்கப்படுவதாக, தமிழ்நாடு முதலமைச்சர் மு. க. ஸ்டாலின் 22, ஆகத்து, 2024 அன்று அறிவித்தார்.
# மு. கருணாநிதி

## இதனையும் காண்க

- கருணாநிதி குடும்பம்
# இலங்கையில் போக்குவரத்து

**இலங்கையில் போக்குவரத்து ** (*Transportation in Sri Lanka*) பெரும்பாலும் இலங்கையின் தலைநகர், கொழும்பை மையமாகக் கொண்டு அமைந்துள்ள சாலைப் பிணையத்தையே முதன்மையாகக் கொண்டுள்ளது. பிரித்தானிய குடியேற்றத்தின்போது கட்டமைக்கப்பட்ட தொடர்வண்டிப் பிணையம் உள்ளபோதும் நாட்டின் போக்குவரத்துத் தேவைகளில் மிகச்சிறிய பங்கையே இவை நிறைவு செய்கின்றன. பயணிக்கத்தக்க நீர்வழிகளும் துறைமுகங்களும் வானூர்தி நிலையங்களும் இலங்கையின் போக்குவரத்தில் பங்கேற்கின்றன. கொழும்பிலிருந்து 22 கி.மீ. தொலைவிலுள்ள கட்டுநாயக்காவிலுள்ள பண்டாரநாயக்க பன்னாட்டு வானூர்தி நிலையம் இலங்கையின் ஒரே பன்னாட்டு வானூர்தி நிலையமாகும். இலங்கையின் நெடுஞ்சாலைகளும் விரைவுச்சாலைகளும் மிகச் சிறப்பான நிலையில் பராமரிக்கப்படுவதோடு தொடர்ந்து மேம்படுத்தப்படுகின்றன. 2009ஆம் ஆண்டில் இதற்காக மதிப்பிடப்பட்ட செலவினம் டாலர் ஒரு பில்லியன் ஆக இருந்தது.
# இலங்கையில் போக்குவரத்து

## பிரித்தானியர் ஆட்சியில் இலங்கையின் போக்குவரத்து

இலங்கையில் பிரித்தானியர் ஆட்சிக்காலத்தில் **போக்குவரத்து சேவைகள்** விரிவுபடுத்தப்பட்ட ஒரு காலகட்டமாகக் கொள்ளலாம். இலங்கையில் போக்குவரத் துறையின் விரிவாக்கத்துக்கு பிரித்தானியர் கூடுதலான ஆர்வம் காட்டியமைக்கான காரணிகள்:
- இராணுவ நோக்கம்
- நிர்வாக நடவடிக்கையை இலகுபடுத்தல்
- பெருந்தோட்ட நடவடிக்கையை இலகுபடுத்தல் (இலாப நோக்கம்)
# இலங்கையில் போக்குவரத்து

## பெருந்தெருக்கள்

- எட்வேர்ட் பாண்ஸ் தேசாதிபதி காலத்தில் 1820ல் கண்டி - கொழும்பு வீதி அமைக்கப்பட்டது. 1821ல் அம்பேபுஸ்ஸவிலிருந்து இவர் ஒவ்வொரு மாகாணத்தின் தலைநககர்களையும் இணைக்கத் திட்டமிட்டிருந்தார்.
- தேசாதிபதி வில்மட் ஹோல்ட்டன் 1831ல் கண்டி - மாத்தளை வீதியை அமைத்தார். இது 1832ல் தம்புள்ளைவரை நீடிக்கப்பட்டது
- 1841ல் கொழும்பு கண்டி வீதிக்கு கல் பதிக்கப்பட்டது
- தேசாதிபதி ஹென்றி வாட் தெருக்கள் அமைப்பதில் முக்கிய பங்கினை அளித்தார். இவரால் அமைக்கப்பட்ட முக்கிய வீதிகளுள் சில நாவலப்பிட்டிய - கொத்மலை வீதி, மாத்தளை, ரத்தொட்டை, தெனியாய வீதிகள்
# இலங்கையில் போக்குவரத்து

## தொடருந்து போக்குவரத்து

- ஆகஸ்ட் 3 1858ம் திகதி அப்போதைய ஆளுனர் சர். ஹென்றி வோர்ட் கொழும்பில் பிரதான தொடர்வண்டி நிலையம் இப்போது அமைந்துள்ள இடத்தில் நிலத்தை வெட்டி நிர்மாண வேலைகளைக் கோலாகலமாக ஆரம்பித்து வைத்தார். இம் முயற்சி 1861ல் கைவிடப்பட்டது
- மீண்டும் 1865ல் ஆரம்பிக்கப்பட்டு 1867ல் கண்டி கொழும்பு தொடருந்துப் பாதை முடிக்கப்பட்டது
- 1873ல் கண்டிக்கும் கம்பளைக்கும் இடையில் 1874ல் நாவலப்பிட்டிக்கும், 1884ல் கட்டன் வரைக்கும், 1899ல் பண்டாரவளைக்கும் மலைநாட்டுப் தொடருந்துப் பாதை விஸ்தரிக்கப்பட்டது. இக்கட்டத்தில் கண்டி - மாத்தளை தொடருந்து வீதியும் அமைக்கப்பட்டது
- 1900ன் பின்னர் தொடருந்துப் பதைகள் அமைப்பதில் துரித வளர்ச்சி கண்டது. (உதாரணம்: 1865 - 1895க்குமிடையில் சுமார் 263 மைல் நீளமான தொடருந்துப் பாதை 1895 - 1924க்குமிடையில் சுமார் 450 மைல் நீளமாக வளர்ச்சிகண்டது
# இலங்கையில் போக்குவரத்து

## பெருந்தோட்டத்துறைக்கான தொடருந்துப் பாதை அமைத்தல்

- இறப்பர்
- களனி - இரத்தினபுரி, குறுகிய தொடருந்துப் பாதை அமைக்கப்பட்டமை
- தென்னை
- சிலாபம், புத்தளம் கரையோரப் பாதை அமைக்கப்பட்டமை
- இந்திய தொழிலாளர் வருகைக்காக
- குருநாகல், மதவாச்சி, தலைமன்னார்
- தேயிலை
- மலைநாட்டுப் தொடருந்துப் பாதை அமைக்கப்பட்டமை
# இலங்கையில் போக்குவரத்து

## தொடர்வண்டி பிணையம்

இலங்கையில் தொடர்வண்டிப் போக்குவரத்தில் நகரங்களுக்கு இடையேயான கனரக இருப்புப்பாதையும் கொழும்பின் நகரவாசிகளுக்காக இயக்கப்படும் பெருநகர தொடர்வண்டிச் சேவையும் அடங்கும். சிறீலங்கா இரயில்வேஸ் நாட்டின் தொலைவிற்கு அமைக்கப்பட்டுள்ள இருப்புப்பாதைகளில் தொடர்வண்டிகளை இயக்குகிறது. நாட்டின் ஒன்பது மாகாணங்களிலும் உள்ள முதன்மை நகரங்களை இப்பாதைகள் இணைக்கின்றன.  
இலங்கையின் பெரும்பாலான இருப்புப் பாதைகள் பிரித்தானிய குடியேற்றவாத அரசால் கட்டமைக்கப்பட்டவை. 1867இல் ஏப்ரல் 26 அன்று முதல் தொடர்வண்டிப் பாதை கொழும்பிற்கும் கண்டிக்கும் இடையே அமைக்கப்பட்டது. இது பிரித்தானிய தேயிலைத் தோட்டங்களிலிருந்து தேயிலையை ஏற்றுமதி செய்ய பயன்பட்டது.  
விடுதலைக்குப் பின்னர் இலங்கையின் பொருளாதாரம் தோட்டத் தொழிலில் இருந்து தொழில்துறைக்கு முன்னுரிமை கொடுக்கத் தொடங்கியது. இதற்கு ஏதாக சாலைப் பிணையம் வளர்ந்தது. சரக்குந்துகளால் ஏற்றிச்செல்லப்பட்ட சரக்குகளின் மதிப்பு தொடர்வண்டிகளால் ஏற்றிச் செல்லப்படுவதை விட உயரலாயிற்று. தொடர்வண்டிப் போக்குவரத்து மிகுந்த நட்டத்தை எதிர்கொண்டது.  
அண்மையில் தொடர்வண்டிப் போக்குவரத்து நவீனப்படுத்தப்பட்டு கடலோரமாக விரைவான தொடருந்து சேவைகள் விரிவுபடுத்தப்பட்டு வருகின்றன. மிகுந்த போக்குவரத்து நெருக்கடி மிக்க இருப்புப்பாதைகள் மின்மயப்படுத்த திட்டங்கள் தீட்டப்பட்டுள்ளன. கடலோரமாக மத்தாராவிலிருந்து அம்பாந்தோட்டைக்கு கதிர்காமம் (கோயில்) வழியாக கட்டமைக்கப்பட்டு வருகிறது.
# இலங்கையில் போக்குவரத்து

## சாலை போக்குவரத்து

இலங்கையின் நிலப்புற போக்குவரத்தில் 93% சாலை போக்குவரத்தால் நிகழ்கிறது. திசம்பர் 2011 நிலவரப்படி, *ஏ* தர மற்றும் *பி* தர சாலைகள் 12,000&nbsp;கி.மீ.க்கும் விரைவுச்சாலைகள் 126 கி.மீ.க்கும் கட்டமைக்கப்பட்டுள்ளன.
# இலங்கையில் போக்குவரத்து

## சாலை போக்குவரத்து

### அமைப்பு

இலங்கையின் சாலைப் பிணையம் ஏ, பி, சி மற்றும் ஈ தரச்சாலைகளாக வகைப்படுத்தப்பட்டுள்ளது.  
- **ஏ தரச் சாலைகள்** - தேசிய நெடுஞ்சாலைப் பிணையம் - உயர்ந்த வேகம்: மணிக்கு 70 கி.மீ.
- **பி தரச் சாலகள்** - முதன்மை மாகாணச் சாலைகள் - ஏ தரச் சாலைகளுடனும் ஈ தரச் சாலைகளுடனும் இணைகின்றன - வேகக்கட்டுப்பாடு:மணிக்கு 60 கி.மீ.
- **சி தரச் சாலைகள்** - உள்ளூர் குடியிருப்புச் சாலைகள் - வேகக்கட்டுப்பாடு:50 கி.மீ./மணிக்கு
- **ஈ தரச் சாலைகள்** - இவை மிகவிரைவான, மிகுந்த போக்குவரத்தை ஏற்கக்கூடிய பெருவழித்தடங்கள் - ஏ தரச் சாலைகளில் நெரிசல் ஏற்படும்போது இவை இணையாக கட்டமைக்கப்படுகின்றன. - வேகக்கட்டுப்பாடு: 120 கி.மீ./மணிக்கு
# இலங்கையில் போக்குவரத்து

## சாலை போக்குவரத்து

### சாலைகளும் நெடுஞ்சாலைகளும்

இலங்கையில் திசம்பர் 2011 நிலவரப்படி, *ஏ* தர மற்றும் *பி* தர சாலைகள் 12,000&nbsp;கி.மீ.க்கு உள்ளன. கூடுதலான சாலைகள் நாட்டின் தென்மேற்குப் பகுதியில் கொழும்பு நகரைச் சுற்றி இடப்பட்டுள்ளன.  
நெடுஞ்சாலைகள் நல்ல தரத்தில் இடப்பட்டுள்ளன. தார் இடப்பட்டு சாலை தடங்கள் குறிக்கப்பட்டுள்ளன. வழிநடத்து அறிக்கைகளும் வழிகாட்டிகளும் ஆங்காங்கே நடப்பட்டுள்ளன. சில சிற்றூர்ச் சாலைகள் மிக மோசமான நிலையில் உள்ளன. பெரும்பாலும் பயன்படுத்தப்படக்கூடிய சாலைகள் அடிக்கடி மேம்படுத்தப்பட்டு மீளமைக்கப்படுகின்றன. பல நகர்புறங்களில் பொது போக்குவரத்து பேருந்துகள் இயக்கப்படுகின்றன.  
| மொத்தம் | 11,285&nbsp;கி.மீ. |  |
| --- | --- | --- |
| பாவப்பட்டவை | 10,721&nbsp;கி.மீ. |  |
| பாவப்படாதவை | 564&nbsp;கி.மீ. | } |
# இலங்கையில் போக்குவரத்து

## சாலை போக்குவரத்து

### விரைவுசாலைகள்

கொழும்பு, காலி, மற்றும் மாத்தறை நகரங்களை இணைக்கும் தென்னிலங்கை விரைவுச்சாலை 126 கி.மீ. தொலைவிற்கு கட்டமைக்கப்பட்டுள்ளது. இது தென் மாகாணத்தின் பொருளாதார முன்னேற்றத்திற்கு பெரிதும் துணை புரிகிறது. மற்ற விரைவுச்சாலைகள் திட்டமிடப்பட்ட நிலையில் அல்லது கட்டமைப்புப் பணிகளில் உள்ளன. கொழும்பு - கட்டுநாயக்க விரைவுச்சாலை, கொழும்பு-கண்டி (கடுகன்னவா) விரைவுச்சாலை, மற்றும் புற வட்ட நெடுஞ்சாலை (கொழும்பு புறவழிச்சாலை) ஆகியன கட்டமைக்கப்பட்டு வருகின்றன. கொழும்பு-படேனியா விரைவுச்சாலை திட்டமிடப்பட்டுள்ளது. மேலும், இலங்க அரசு இந்த முதன்மை விரைவுச்சாலைகளை இணைக்கும் விதமாக மூன்று உயர்தள நெடுஞ்சாலைகளை கட்டவும் திட்டமிட்டுள்ளது.
# இலங்கையில் போக்குவரத்து

## சாலை போக்குவரத்து

### பேருந்து போக்குவரத்து

கிளம்பும் பல்வேறு தனியார் பேருந்துகள்]]
பேருந்துகள் பொதுமக்களுக்கான முதன்மையான போக்குவரத்தாக உள்ளது. பேருந்து சேவைகளை அரசுத்துறை நிறுவனமான சிறீலங்கா போக்குவரத்து வாரியமும் (SLTB) தனியார் நிறுவனங்களும் இயக்குகின்றன. போக்குவரத்து வாரிய பேருந்துகள் நகர்ப்புற ஊரகத் தடங்களில் சேவை வழங்குகின்றன. இலாபம் தராத பல சிற்றூர்த் தடங்களிலும் தனியார் நிறுவனங்களை ஈர்க்காத தடங்களிலும் போக்குவரத்து வாரியப் பேருந்துகள் இயக்கப்படுகின்றன. கொழும்புத் துறைமுகமும் விரிவாக்கப்படுகிறது; காங்கேசன்துறையிலுள்ள துறைமுகம் ஆழப்படுத்தப்பட்டு புதுப்பிக்கப்படுகிறது.
# இலங்கையில் போக்குவரத்து

## சாலை போக்குவரத்து

### கடல்வழி வணிகம்

**மொத்தம்:** 21 கப்பல்கள் (1,000 மொத்த பதிவுசெய்யப்பட்ட டன்கள் (GRT) அல்லது கைடுதலாக) 192,190 GRT/293,832 மெட்ரிக் டன்கள் டெட்வெயிட்
**கப்பல் வகைகள்:** பெருஞ்சரக்குக் கப்பல்கள் - 4, சரக்குக் கப்பல்கள் - 13, வேதிப்பொருட்களுக்கான கப்பல் - 1, கொள்கலன் கப்பல் - 1, எண்ணெய்தாங்கி கப்பல்கள் - 2 (2010).
# இலங்கையில் போக்குவரத்து

## வான்வழிப் போக்குவரத்து

சிறீலங்கன் எயர்லைன்ஸ் இலங்கையின் தேசிய வான்வழிச்சேவை நிறுவனமாகும். 1979இல் *ஏர் லங்கா*வாக துவங்கப்பட்ட நிறுவனத்தின் பெயர் வெளிநாட்டு முதலீட்டைத் தொடர்ந்து 1998இல் மாற்றப்பட்டது. இலங்கையின் பன்னாட்டு வானூர்தி நிலையங்களாக பண்டாரநாயக்க பன்னாட்டு வானூர்தி நிலையம், மத்தல ராசபக்ச விமான நிலையம் மற்றும் தற்போது புதுப்பிக்கப்பட்டு வரும் இரத்மலானை விமான நிலையம் ஆகியன உள்ளன.  
2012ஆம் ஆண்டில் நாட்டில் உள்ள மொத்த வானூர்தி நிலையங்கள் 18ஆக இருந்தன.  
**பாவப்பட்ட ஓடுபாதைகளுடனான வானூர்தி நிலையங்கள்**  
| மொத்தம் | 15 |  |
| --- | --- | --- |
| 3,047 மீ கூடுதலாக | 2 |  |
| 1,524 மீ முதல் 2,437 மீ வரை | 6 |  |
| 914 முதல் 1,523 மீ | 7 | } |
**பாவப்படாத ஓடுபாதைகளை உடைய வானூர்தி நிலையங்கள்**  
| மொத்தம் | 4 |  |
| --- | --- | --- |
| 1,524 முதல் 2,437 மீ | 1 |  |
| 914 மீ குறைவாக | 3 | } |  
- *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
- *புன்னியாமீன் பீ. எம்*., - வரலாறு ஆண்டு 11 கண்டி சிந்தனை வட்டம், 1998
# டோஃபூ

**டோஃபூ** (Tofu) என்பது சோயா விதையிலிருந்து தயாரிக்கப்படும் தயிராகும். இதில் அதிக அளவு இரும்புச் சத்துள்ளது. இந்த இரும்புச் சத்து இரத்தத்தில் அதிகம் சேருகிறது. ஈமோகுளோபின் அதிகரிக்க துணைசெய்கிறது. இது ஆக்சிஜனை உடல் முழுவதும் எடுத்துச்செல்ல பெரிதும் உதவுகிறது. இதன் காரணமாக உடல் அதிக ஆற்றலைப் பெறுகிறது. மேலும் குருதியிலுள்ள கொழுப்பினைக் குறைக்கப் பயன்படுகிறது. இதயம் தொடர்பான நோய்களைக் குறைக்க உதவும்.
# டோஃபூ

## வரலாறு

டோஃபு தயாரித்தல் முதன்முதலில் 2,000 ஆண்டுகளுக்கு முன்பு சீன ஹான் வம்சத்தின் போது பதிவு செய்யப்பட்டது. சீன புராணக்கதை இதனை லியூ ஆன் இளவரசர் கண்டுபிடித்தார் என்று கூறுகிறது. கிமு (179-122) அன்ஹூய் மாகாணத்தைச் சேர்ந்தவரால் டோஃபு மற்றும் அதன் உற்பத்தி நுட்பம் நாரா காலத்தில் (710–794) யப்பானுக்கு அறிமுகப்படுத்தப்பட்டது. சில அறிஞர்கள் 10 மற்றும் 11 ஆம் நூற்றாண்டுகளில் டோஃபு வியட்நாமிற்கு வந்ததாக நம்புகிறார்கள். இது தென் கிழக்கு ஆசியாவின் பிற பகுதிகளுக்கும் பரவியது. இது கிழக்காசிய நாடுகளில் புரத சைவ உணவாக இருப்பதால் பௌத்த மத பரவலுடன் ஒத்துப் போனது. மிங் வம்சத்தின் போது லி ஷிசென் டோஃபு டோஃபு தயாரிக்கும் முறையை விவரித்தார். அப்போதிருந்து வியட்நாம், தாய்லாந்து மற்றும் கொரியா உள்ளிட்ட பல நாடுகளில் டோஃபு ஒரு பிரதான உணவாக மாறியுள்ளது. உற்பத்தி முறைகள், அமைப்பு, சுவை மற்றும் பயன்பாடு ஆகியவற்றில் பிராந்திய வேறுபாடுகள் உள்ளன.
# டோஃபூ

## வரலாறு

### சீனா

டோஃபுவின் தோற்றத்தின் மூன்று கோட்பாடுகளில் மிகவும் பொதுவாகக் கருதப்படுவது, டோஃபு ஒரு ஹான் வம்ச இளவரசரான லியு ஆன் என்பவரால் கண்டுபிடிக்கப்பட்டது. நம்பத்தகுந்ததாக இருந்தாலும், இந்த காலகட்டத்திற்கான நம்பகமான ஆதாரங்களின் பற்றாக்குறை இதைத் தீர்மானிப்பது கடினம் ஆகும். 1960 ஆம் ஆண்டில், கிழக்கு ஹான் வம்ச கல்லறையிலிருந்து கண்டுபிடிக்கப்பட்ட ஒரு கல் சுவரோவியம் டோஃபுவின் ஹான் தோற்றம் பற்றிய கோட்பாட்டிற்கு ஆதரவை வழங்கியது. ஹான் வம்சத்தின் போது (கிமு 220 - கி.பி. 220) டோஃபுவின் ஒரு வடிவம் கண்டுபிடிக்கப்பட்டிருக்கலாம். இது சாங் வம்சம், (960-1279) வரை சீனாவில் பிரபலமான உணவாக மாறவில்லை. சீனாவில், இறந்த உறவினர்களின் கல்லறைகளுக்குச் செல்லும்போது டோஃபு பாரம்பரியமாக உணவுப் பிரசாதமாகப் பயன்படுத்தப்படுகிறது. ஆவிகள் (அல்லது பேய்கள்) நீண்ட காலமாக தங்கள் கன்னங்களையும் தாடைகளையும் இழந்துவிட்டதால், இதனால் டோஃபு மட்டுமே அவர்கள் சாப்பிட போதுமான மென்மையாக இருக்கிறது. சீனாவில் குளிரூட்டல் கிடைப்பதற்கு முன்பு குளிர்காலத்தில் டோஃபு பெரும்பாலும் விற்கப்பட்டது, ஏனெனில் குளிர்ந்த காலநிலையில் டோஃபு எளிதில் கெட்டுப் வோவதில்லை. வெப்பமான மாதங்களில், டோஃபு, ஒரு முறை தயாரிக்கப்பட்டு, ஒரு நாளுக்கு மேல் சேமித்து வைத்தால் கெட்டுப்போகிறது. சீன போர் வீராங்கனை குவான் யூ இராணுவத்தில் சேருவதற்கு முன்பு டோஃபு தயாரிப்பாளராக இருந்தார். சீன தற்காப்பு கலை நிபுணரான யிம் விங் சுங் தனது கிராமத்தில் ஒரு பிரபலமான டோஃபு தயாரிப்பாளராக இருந்தார்.
# டோஃபூ

## வரலாறு

### யப்பான்

டோஃபு யப்பானுக்கு நாரா காலத்தில் (8 ஆம் நூற்றாண்டின் பிற்பகுதியில்) ஜென் மத பிக்குகளால் அறிமுகப்படுத்தப்பட்டது. ஆரம்பத்தில் இதை "சீன தயிர்" என்று அழைத்தனர் . ஆசியாவில் டோஃபுவின் ஆரம்பகால பயன்பாட்டில் பெரும்பாலானவை பௌத்த பிக்குகள், குறிப்பாக ஜென் மதத்தைப் பின்பற்றியவர்களுக்கும் இறைச்சி மற்றும் மீன்களுக்கு சைவ மாற்றாக இருந்தன
# டோஃபூ

## வரலாறு

### தென் கிழக்கு ஆசியா

தென்கிழக்கு ஆசியாவில், புஜியான் மாகாணத்திலிருந்து சீன குடியேறியவர்களால் டோஃபு அறிமுகப்படுத்தப்பட்டது. இந்தோனேசியா, மலேசியா, சிங்கப்பூர், தாய்லாந்து, கம்போடியா, பர்மா, பிலிப்பைன்சு ஆகிய நாடுகளில் டோஃபு பரவலாகக் கிடைக்கிறது மற்றும் பல உள்ளூர் உணவுகளில் பயன்படுத்தப்படுகிறது. டோஃபு மலேசியா மற்றும் சிங்கப்பூரில் தவ்ஹு என்று அழைக்கப்படுகிறது. மலேசிய மற்றும் சிங்கப்பூர் இந்தியர்கள் தங்கள் உணவு வகைகளில் டோஃபுவைப் பயன்படுத்துகிறார்கள். இது முக்கிய உணவு மற்றும் பல பிராந்திய உணவுகளில் இறைச்சிக்கு பிரதான மாற்றாகும்.
# டோஃபூ

## தயாரிப்பு

டோஃபுவுக்கு அதன் சொந்த சுவை அல்லது வாசனை மிகக் குறைவு. இதனால் டோஃபு சுவையான அல்லது இனிப்பு உணவுகளில் பயன்படுத்தப்படலாம். இது பயன்படுத்தப்படும் பிற பொருட்களின் சுவைகளை வழங்குவதற்கான பின்னணியாக செயல்படுகிறது. டோஃபுவை சுவைப்பதற்காக இது பெரும்பாலும் சோயா சாஸ், மிளகாய், எள் எண்ணெய் போன்றவற்றில் மார்பினேட் செய்யப்படுகிறது. ஆசிய சமையலில், டோஃபு மூல, சுண்டவைத்த, வறுத்த, சூப்பில், சாஸில் சமைத்த, அல்லது நிரப்புதல்களால் நிரப்பப்பட்ட பல வழிகளில் தயாரிக்கப்படுகிறது. டோஃபுவை இறைச்சி மாற்றாகப் பயன்படுத்துவது கிழக்கு ஆசியாவில் பொதுவானதல்ல.
# டோஃபூ

## ஊட்டச்சத்து

டோஃபுவில் ஒப்பீட்டளவில் புரதம் அதிகமாக உள்ளது. உறுதியான டோஃபுவுக்கு சுமார் 10.7% மற்றும் மென்மையான "சில்கன்" டோஃபுக்கு 5.3%, முறையே 5% மற்றும் 2% கொழுப்பு, என எடையின் சதவீதமாக உள்ளது.
# பீட்டர்ஹவுஸ், கேம்பிரிச்சு

**பீட்டர்ஹவுஸ் கல்லூரி** (**Peterhouse**) கேம்பிரிச்சு பல்கலைக்கழகத்துடன் இணைந்த ஒரு கல்லூரியாகும். கேம்பிரிச்சு கல்லூரிகளிலேயே இது தான் பழமையான கல்லூரி.
# பீட்டர்ஹவுஸ், கேம்பிரிச்சு

## பொது சேவகர்கள்

- Elizabeth Butler-Sloss, Baroness Butler-Sloss - First female Lord Justice of Appeal (1988–1999); President of the Family Division, High Court of Justice (1999–2005)
# பீட்டர்ஹவுஸ், கேம்பிரிச்சு

## வெளியிணைப்புகள்

- பீட்டர்ஹவுஸ் கல்லூரி இணையத்தளம்
# பாலகுமாரன் மகாதேவா

**பக்கு மகாதேவா** என அழைக்கப்படும் **பாலகுமாரன் மகாதேவா** இவருடன் உடன் பிறந்தவர் சுவர்ணம் நடராஜா. சேர் பொன்னம்பலம் அருணாசலத்தின் பேரன் ஆவார். இவர் கொழும்பு றோயல் கல்லூரியில் கல்வி பயின்றவர். பள்ளிப் படிப்பை முடித்த பின்னர் இவர் இலண்டன் பல்கலைக்கழகம் சென்று கணிதத்தில் இளங்கலை, மற்றும் முதுகலைப் பட்டங்கள் பெற்றார்.  
மகாதேவா சேக தியாகராஜாவின் மகள் சுந்தரி என்பவரைத் திருமணம் புரிந்தார். திறைசேரியில் செயலாளராகவும் இவர் பணியாற்றியுள்ளார்.
# பாலகுமாரன் மகாதேவா

## பிற்கால வாழ்க்கை

குடிமைப் பணியில் இருந்து இளைப்பாறிய பின்னர் இவர் மலேசியாவில் ஐக்கிய நாடுகள் அவையில் பணியாற்றினார். பின்னர் இலங்கையில் தேசிய அபிவிருத்தி வங்கியின் தலைவராகவும், இலங்கை மக்கள் வங்கியின் பணிப்பாளராகவும் நியமிக்கப்பட்டார்.
# பாலகுமாரன் மகாதேவா

## சமூகப் பணி

மகாதேவா கொழும்பு பொன்னம்பலவாணேசுவரர் கோயில், முகத்துவாரம் அருணாசலேசுவர கோயில் ஆகியவற்றின் அறங்காவல் சபைத் தலைவராக செயல்பட்டார்.  
மகாதேவா 2013 நவம்பர் 29 இல் கொழும்பில் காலமானார்.
# நிக்கெலோடியன் இந்தியா

**நிக்கலோடியோன்** அல்லது **நிக்** என்பது வயாகாம் 18 நிறுவனத்தின் சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை ஏப்ரல் 23, 1999 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம், இந்தி, குஜராத்தி, கன்னடம், மலையாளம், வங்காளம் மற்றும் மராத்தி போன்ற இந்திய மொழிகளில் இயங்கி வருகின்றது. இந்தியாவில் அக்டோபர் 2020 ஆம் ஆண்டு நிலவரப்படி அதிகம் பார்க்கப்பட்ட குழந்தைகள் தொலைக்காட்ச்சியாக இந்த அலைவரிசை உள்ளது.
# நிக்கெலோடியன் இந்தியா

## வரலாறு

நிக்கலோடியோன் அலைவரிசை ஆசியாவில் ஒரு பகுதியாக அக்டோபர் 16, 1999 அன்று இந்தியாவில் ஆங்கில மொழியில் தொடங்கப்பட்டது. வயாகாம் நிறுவனத்துடன் செய்து கொண்ட ஒப்பந்தத்தில் செயற்கைக்கோள் நிர்வாகிகளுக்கு தொலைக்காட்சி விநியோகிக்கும் பொறுப்பை ஜீ தொலைக்காட்சி கொண்டிருந்தது. மேலும், ஆரம்பத்தில் ஒரு குறிப்பிட்ட நேரத்திற்கு மட்டும் நிக்கலோடியோன் நிகழ்ச்சிகள் ஜீ தொலைக்காட்சியில் ஒளிபரப்பானது.  
பின்னர் 2004 ஆம் ஆண்டில் வயாகாம் நிறுவனம் மூலம் நிக்கலோடியனைப் புதுப்பித்து, பார்வையாளர்களை அதிகரிக்கச் செய்வதற்காக பல உள்ளூர் நிகழ்ச்சிகளை தயாரித்து ஒளிபரப்பு செய்து வந்தது. மேலும் இந்த ஆண்டே இந்தி மொழியில் தனது ஒளிபரப்பை தொடங்கியது. மற்றும் நிக்கலோடியன் என்ற பெயரை சுருக்கி 'நிக்' என்று அழைக்கப்பட்டது.  
வயாகாம் நிறுவனம் 2007 இல் சன் டிவி நெட்வொர்க்குடன் ஒரு நிரலாக்க ஒப்பந்தத்தில் கையெழுத்திட்டது, அதன்படி நிக்கலோடியோன் நிகழ்ச்சிகள் தமிழ் மற்றும் தெலுங்கு மொழிகளில் ஒலிச்சேர்க்கை செய்யப்பட்டு சுட்டி தொலைக்காட்சியில் ஒளிபரப்பப்படும் என அறிவித்தது. பின்னர் நிக்கலோடியன் அவர்களின் சொந்த அலைவரிசையிலே தமிழ் மற்றும் தெலுங்கு ஒலிச்சேர்க்கையை இணைக்க முடிவு செய்தபோது இந்த ஒப்பந்தம் பின்னர் ரத்து செய்யப்பட்டது.  
2007 இல் வயாகாம் மற்றும் டிவி18 இடையேயான ஒப்பந்தத்தின் படி வயாகாம் 18 என்ற கூட்டு நிறுவனம் உருவாக்கப்பட்டது, மேலும் எம்டிவி இந்தியா, நிக் இந்தியா மற்றும் விஎச்1 இந்தியா போன்ற அலைவரிசைகள் இந்த புதிய நிறுவனத்தின் ஒரு பகுதியாக மாறியது. ஜூன் 25, 2010 அன்று அமெரிக்காவில் பயன்படுத்தப்படும் புதிதாக அறிமுகப்படுத்தப்பட்ட சின்னத்தை பயன்படுத்தி நிக் இந்தியா என்று மறுபெயரிடப்பட்டு தனது சேவையை புதுப்பொலிவுடன் தொடங்கியது.  
2011 இல் வயாகாம் 18 சோனிக் என்ற புதிய அதிரடி மற்றும் சாகசம் சார்ந்த அலைவரிசையை அறிமுகப்படுத்தியது. பின்னர் 2016 இல் நகைச்சுவை தொலைக்காட்சியாக தன்னை மாற்றிக்கொண்டது. டிசம்பர் 5, 2015 அன்று வயாகாம் 18 நிறுவனம் இந்தியாவில் முதல் சிறுவர்களுக்கான உயர் வரையறு தொலைக்காட்சியை அறிமுகப்படுத்தியது.  
இந்த அலைவரிசையில் செப்டம்பர் 1, 2018 அன்று கன்னட மொழியில் ஒலிச்சேர்க்கை இணைக்கப்பட்டது. பின்னர் குஜராத்தி, வங்காளம், மலையாளம் மற்றும் மராத்தி ஆகிய மொழிகளில் நான்கு கூடுதல் மொழி இணைப்புகள் 2020 இல் சேர்க்கப்பட்டன.
# வலைவாசல்:இஸ்லாம்/இஸ்லாமிய நபர்கள்

__TOC__
# வலைவாசல்:இஸ்லாம்/இஸ்லாமிய நபர்கள்

## பயன்பாடு

இஸ்லாமிய நபர்கள் துணைப் பக்கத்தின் வடிவமைப்பு - வலைவாசல்:இஸ்லாம்/இஸ்லாமிய நபர்கள்/வடிவமைப்பு.
# வலைவாசல்:இஸ்லாம்/இஸ்லாமிய நபர்கள்

## இஸ்லாமிய நபர்கள்

வலைவாசல்:இஸ்லாம்/இஸ்லாமிய நபர்கள்/0  
---
வலைவாசல்:இஸ்லாம்/இஸ்லாமிய நபர்கள்/1  
---
வலைவாசல்:இஸ்லாம்/இஸ்லாமிய நபர்கள்/2  
---
வலைவாசல்:இஸ்லாம்/இஸ்லாமிய நபர்கள்/3  
---
வலைவாசல்:இஸ்லாம்/இஸ்லாமிய நபர்கள்/4  
---
# வலைவாசல்:இஸ்லாம்/இஸ்லாமிய நபர்கள்

## முன்மொழிதல்

இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.
# குரிடிபே

குரிடிபா (Curitiba [kuɾiˈtibɐ]) என்பது பிரசில் நாட்டில் உள்ள பரனா மாநிலத்தின் தலைநகரம் ஆகும். இதுவே இந்த மாநிலத்தின் பெரிய நகரமும் ஆகும். பிரசில் நாட்டில், அதிக மக்கள் தொகையைக் கொண்ட நகரங்களில் இதுவும் ஒன்று. இதன் பெருநகரப் பகுதியை ”குரிடிபா மாநகரப் பகுதி” என அழைக்கின்றனர். பைன் மரங்கள் அதிகம் வளர்ந்ததால் இந்தப் பகுதிக்கு இப்பெயர் வந்திருக்கலாம் எனக் கருதுகின்றனர்.
# குரிடிபே

## தட்பவெப்பம்

குரிடிபா திரைத் திருவிழா குறிப்பிடத்தக்க நிகழ்வுகளில் ஒன்று.
# வைக்கம் சந்திரசேகரன் நாயர்

**வைக்கம் சந்திரசேகரன் நாயர்**, மலையாள எழுத்தாளர்களில் ஒருவர். காலம்: 1920 - 12 ஏப்ரல் 2005. 1980-ல் கேரள அரசின் இலக்கிய அமைப்பு விருதினைப் பெற்றவர்.
# வைக்கம் சந்திரசேகரன் நாயர்

## வாழ்க்கைக் குறிப்பு

கோட்டயம் மாவட்டத்தில் வைக்கம் நகரில், பி. கிருஷ்ணபிள்ளை, பார்வதி அம்மை ஆகியோர்க்கு மகனாகப் பிறந்தார். கோட்டயம் சி.எம்.எஸ். கல்லூரியில் பயின்றார்.
# வைக்கம் சந்திரசேகரன் நாயர்

## வாழ்க்கைக் குறிப்பு

### நாவல்கள்

- பஞ்சவன்காடு
- நகங்ஙள்
- கோத்ரதாகம்
- சுவாதிதிருநாள்
- வேணாட்டம்மா
- ஸ்ம்ருதிகாவ்யம்
- அக்னிபரீட்சை
- தீயாட்டு
- நாகம்மா
- மாதவிக்குட்டி
- நீலக்கடம்பு
- கயீன்றெ வம்சம்
# வைக்கம் சந்திரசேகரன் நாயர்

## வாழ்க்கைக் குறிப்பு

### நாடகங்கள்

- டோக்டர்
- ஜாதூக்ருஹம்
- ஆளோஹரி
- குற்றவும் சிக்ஷயும்
- பேய் பிடிச்ச மனுஷ்யன்
- குருஷேத்ரம் உணருந்நு
- காசும் கிட்டி பெண்ணும் கெட்டி
# இந்திரவுனி

இந்திரவுனி (Dravuni [ndraˈβuni]) என்பது பிஜி நாட்டின் கண்டவு தீவுக் கூட்டத்தில் உள்ள தீவு. இது இயல்பாகவே எரிமலைகளைக் கொண்டுள்ளது. இதன் மொத்த பரப்பளவு 800 சதுர மீட்டர்கள் ஆகும்.
இங்கு நூற்றுக்கும் அதிகமான மக்கள் வசிக்கின்றனர்.
சோலோ பவளப்பாறைக்கு அருகில் ஒரு ஊர் மூழ்கியதாக இங்குள்ள மக்கள் நம்புகின்றனர்.
தென் பசிபிக் பல்கலைக்கழகத்தின் மையம் இங்கு ஆய்வு மேற்கொள்கிறது.
# கம்பாரா

கம்பாரா (Kabara, [kamˈbara]) என்பது பிஜி நாட்டில் உள்ள தீவு. இது லவு தீவுக்கூட்டத்தைச் சேர்ந்தது. இத பரப்பளவு 31 சதுர கிலோமீட்டர்கள் ஆகும். சில நூறு மக்கள் வாழ்கின்றனர்.
இங்கு வேசி எனப்படும் மரங்கள் உள்ளன. இங்குள்ள மக்கள் மரவேலைப்பாடுகளைச் செய்யக்கூடியவர்கள்.
# திறந்தவெளி சிறைச்சாலை

**திறந்தவெளி சிறைச்சாலை** என்பது நல்ல உடல் மற்றும் மனநலத்துடன் இருக்கும் சிறைக் கைதிகளை நம்பிக்கையின் அடிப்படையில் குறைந்த மேற்பார்வை மற்றும் காவலுடன் அறைகளில் அடைத்துப் பூட்டாமல் குறிப்பிட்ட சுதந்திரத்துடன் வைத்திருக்கும் ஒரு முறைசாராச் சிறைச்சாலை ஆகும். இவ்வகைச் சிறைச்சாலைகளில் குற்றவாளிகளுக்கு தொழிற் பயிற்சிகள் தருதல், விவசாயம் போன்ற ஏதேனும் தொழில்களை மேற்கொள்ள அனுமதித்தல் போன்றவை சிறப்பம்சம் ஆகும். இதன் மூலம் அவர்களின் தண்டனைக் காலம் பயனுள்ளதாக்கப்படுவதோடு தண்டனைக் காலத்திற்குப் பிறகான அவர்கள் வாழ்க்கைக்கும் உத்தரவாதம் அளிக்கிறது.
# திறந்தவெளி சிறைச்சாலை

## சில திறந்தவெளி சிறைகள்

### இந்தியா

- எர்வாடா திறவெளி சிறைச்சாலை, புனே, மகாராஷ்டிரா.
# திறந்தவெளி சிறைச்சாலை

## சில திறந்தவெளி சிறைகள்

### இந்தியா

#### தமிழ்நாடு

- சிங்காநல்லூர் திறந்தவெளி சிறைச்சாலை, கோயம்புத்தூர் மாவட்டம்
- புருசடை உடைப்பு திறந்தவெளி சிறைச்சாலை, சிவகங்கை மாவட்டம்
# திறந்தவெளி சிறைச்சாலை

## சில திறந்தவெளி சிறைகள்

### இலங்கை

- பொன்னலறுவை திறவெளி சிறைச்சாலை (முன்மொழியப்பட்டுள்ளது)
# கோரோ தீவு

**கோரோ** என்பது பிஜி நாட்டுக்குச் சொந்தமான தீவு. இது எரிமலைகளைக் கொண்டுள்ளது. லோமாய்விட்டி தீவுக்கூட்டத்தில் உள்ளது. அருகிலுள்ள கடலுக்கு, இதன் நினைவாக கோரோ கடல் எனப் பெயரிட்டிருக்கின்றனர். இதன் பரப்பளவு 108.9 சதுர கிலோமீட்டர்கள் ஆகும். பிஜியின் பெரிய தீவுகளில் இதுவும் ஒன்று. இங்குள்ள 14 ஊர்களில், ஐந்தாயிரத்திற்கும் அதிகமான மக்கள் வசிக்கின்றனர்.
# மனிதர் உடலில் காணப்படும் கதிரியக்கம்

**மனிதர் உடலில் காணப்படும் கதிரியக்கம்** என்பது இயற்கையாக 70 கிலோ நிறையுடைய ஒரு மனிதரிடம் காணப்படும் கதிரியக்கமுடைய தனிமங்களின் அளவாகும். மனிதன் இப்படிப்பட்ட கதிரியக்கத்தினைச் சுமந்து வாழப் பழகி இருக்கிறான். தினமும் அருந்தும் நீர், உண்ணும் உணவு, மூச்சுக் காற்று என்றவைகளிலிருந்து தொடர்ந்து கதிர் இயக்கத் தனிமங்களைப் பெற்றுக் கொண்டே இருக்க, கதிரியக்கம் காரணமாக இழந்து கொண்டும் உள்ளான்.  
| தனிமம் | மொத்தநிறை | செயல்திறன் | தினம் பெறும் அளவு |  |
| --- | --- | --- | --- | --- |
| யுரேனியம் | 90 (மைக்ரோ கிராம்) | 1.1 (பெக்கெரல்) | 1.9 (மைக்ரோகிராம்) |  |
| தோரியம் | 30 (மைக்ரோ கிராம்) | 8.1 (பெக்கெரல்) | 3 (மைக்ரோ கிராம்) |  |
| பொட்டாசியம் 40 | 17 மி.கி | 4.4 கி.பெக் | 3.9 மி.கி. |  |
| கார்பன் 14 | 95 மைக்ரோ கி. | 15 கி.பெக் | 1.8 மை. கி. | } |  
கணினியிலிருந்து.
# யோகக் கலை

முனிவரும் வியாக்ரபாத முனிவரும் நடராசரை வணங்கி நிற்கும் காட்சி]]  
**யோகக் கலை**, அல்லது **யோகா** (ஆங்கிலம்: **, சமஸ்கிருதம், பாலி: योग|योग), என்பது உடல், மனம், அறிவு, உணர்வு மற்றும் ஆன்மீக வளர்ச்சிக்கும், சமன்பாட்டிற்கும் உதவிடும் கலை ஆகும். யோகா என்னும் கலை வாழ்க்கை அறிவியல் மற்றும் வாழும் கலை ஆகும். பதஞ்சலி முனிவரால் இக்கலை இந்தியாவில் தோன்றி வளர்ந்து வழிவழியாய் வரும் ஓர் ஒழுக்க நெறியாகும். இது உடலையும் உள்ளத்தையும் நலத்துடன் வைத்துப் போற்றும் ஒழுக்கங்களைப் பற்றிய நெறி.  
யோகாவின் பல்வேறு மரபுகள் இந்து, புத்த மற்றும் சமண மதங்களில் காணப்படுகின்றன. மேலும் யோகா வஜ்ரயான மற்றும் திபெத்திய புத்த மத தத்துவங்களில் ஒரு முக்கிய பகுதியாக விளங்குகிறது.
# யோகக் கலை

## வரலாறு

*யோகம்* என்ற சொல்லுக்கு இணைதல் அல்லது இணக்கமாக இருத்தல் என்று பொருள். யோகம் என்பது இந்தியாவில் உள்ள ஆறு தத்துவமுறைகளில் முக்கியமான ஒன்றாகும். யோகாவின் தோற்றம் விவாதத்திற்கு உட்பட்டு இருக்கின்றது. இது வேத காலத்திற்கு முன்பே தோன்றி இருக்கலாம் என்று கருதப்படுகிறது. . சிந்து சமவெளி நாகரிகத்தின் தளங்களில் உள்ள சில முத்திரைகள் ஒரு பொதுவான யோகா அல்லது தியான நிலைகளை புள்ளிவிவரங்கள் காட்டி சித்தரிக்கின்றன.. இந்து தத்துவத்தின் படி யோகம் என்பது சீவாத்மா, பரமாத்மாவுடன் இணைதலுக்கான வழி எனப்படுகிறது. யோகத்தின் பாதையில் செல்பவர் யோகி எனப்படுகிறார்.
# யோகக் கலை

## வரலாறு

### சங்ககாலப் பயிற்சி

நோன்பியர் எனப்படும் தவ முனிவர்கள் கைகளை ஊன்றிக்கொண்டு இருக்கையில் அமர்ந்திருந்தது பற்றி நற்றிணைப் பாடல் ஒன்று குறிப்பிடுகிறது. இதனை அது **கையூண் இருக்கை** என்று குறிப்பிடுகிறது
தினைப்புனத்தில் விளைந்திருக்கும் தினைக் கதிரைக் கிள்ளிச் சென்ற குரங்கு ஒன்று அதிலுள்ள தினைகளைக் கைகளால் ஞெமிடி வாயில் அடக்கிக்கொண்டிருந்த காட்சி நோன்பியர் கையூண் இருக்கை போல் இருந்ததாம். இதனை உயிர்ப்புப் பயிற்சி எனக் கருதலாம்.
# யோகக் கலை

## பதஞ்சலி யோக சூத்திரம்

பதஞ்சலி மகரிஷி யோகாவை திட்டமிட்டு நடைமுறைப்படுத்தியுள்ளார். முறையான யோகசாஸ்திரத்தைக் கண்டுபிடித்த பெருமை
பதஞ்சலியையே சாரும் என பெரும்பாலோர் கருதுகின்றனர். இவர் வழங்கிய பதஞ்சலி யோகசூத்திரம் 185 சுருக்கமான சூத்திரங்களை கொண்டுள்ளது.
*அஷ்டாங்க யோகா * (எட்டு-அங்கங்கள் யோகா) என்ற முறைக்கு பதஞ்சலியின் எழுத்துக்கள் அடிப்படையாக இருந்தன.
இந்த எட்டு-அங்க யோகா தத்துவம் 29<sup>வது</sup> சூத்திரம் 2<sup>வது</sup> புத்தகத்தின் சூத்திரம் தான் இன்று நடைமுறையில் இருந்து வரும் ஒவ்வொரு ராஜ யோகத்தின் ஆழ்ந்த குணாதிசயத்தைக் காட்டுகிறது.
# யோகக் கலை

## யோகத்தின் எட்டு அங்கங்கள்

1. இயமம் ( 5' பின்பற்றவேண்டியவை * /எடுத்துக்கொள்ளத் தக்கவை*) மிதவாதம், சாராதிருத்தல், பேராசை அற்ற தன்மை ,விவேக மற்ற தன்மை மற்றும் உரிமை கொண்டாடாதிருத்தல் .
1. நியமம் (5 *கவனிக்கவேண்டியவை*) புனிதம், போதுமென்ற மனம் / திருப்தி, கண்டிப்பு/ எளிமை, கற்றல் மற்றும் கடவுளிடம் சரணாகதி.
1. ஆசனம், இதன் பொருள் *அமர்தல்* அல்லது *உடலின் நிலை*.
1. பிராணாயாமம் (மூச்சை அடக்குதல்)*ப்ராணா* , மூச்சு, * அயமா*, அடக்குதல் அல்லது நிறுத்துதல்.மேலும் வாழ்க்கை ஓட்டத்தைக் கட்டுபடுத்துதல் எனவும் பொருள்படும்.
1. ப்ரத்யாஹரம்(தனியாக நீக்குதல்) புற உலக பொருள்களில் இருந்து ஐம்புலன்களையும் விலக்குதல்.
1. தாரானை( மன ஒருமைப்பாடு/மனதை ஒரு நிலைப் படுத்துதல்) ஒரே பொருளின் மீது கவனத்தை நிலைப் படுத்துதல்.
1. தியானம்(தியானம்) தியானதிற்கு எடுத்துக்கொண்ட பொருளின் உண்மைத்தன்மையை ஆழ்ந்து சிந்தித்தல்.
1. சமாதி (பதஞ்சலி) (*விட்டு விடுதலை ஆதல்*) உணர்வுகளை தியானிக்கும் பொருளுடன் இணைத்துவிடுதல்.